jkorsvik/nowiki_second_scrape_merged huggingface dataset:
Husebybakken (Oslo)

For hoppbakken brukt i Husebyrennene, se Kastellbakken.Husebybakken (1B–43, 2–48) er en vei i Bydel Ullern i Oslo. Veien går fra Ullernchausseen og slynger seg oppover Husebyåsen før den ender i Smithsvingen oppe ved Husebyskogen. Ved Husebybakkens nederste del lå tidligere Samkjøringens hovedkontrollsentral. Lenger opp krysser Kolsåsbanen i bro over veien. Montebello stasjon ligger like ved.


== Historie ==
Husebybakken passerer stedet der Christiania Skiklub avholdt Husebyrennene. Hoppbakken, som ble kalt Kastellbakken, hadde unnarennet i skrenten ned mot Smestad Gjenbruksstasjon, der hvor Smestad brannstasjon før lå, og ovarannet om lag ved Husebybakken 20. En bronseplakett markerer nå stedet rennene ble avholdt.
Det ledsagende fotografiet ble tatt 5. februar 1883 på 1⁄50 sekund av den polske fotografen Ludwik Szaciński (senere utnevnt til hoffotograf). Szaciński tok minst to fotografier i Husebybakken den dagen. Anders Beer Wilse avfotograferte en papirpositiv i 1923.I perioden fra 1. juli 2006 til 31. mai 2008 lå det ved denne veien en midlertidig endestasjon på Kolsåsbanen kalt Husebybakken stasjon, som var til erstatning for Montebello stasjon mens den ble bygget om.


== Referanser ==


== Litteratur ==
Knut Are Tvedt, red. (2010). «Husebybakken». Oslo byleksikon (5. utg.). Oslo: Kunnskapsforlaget. s. 268. ISBN 978-82-573-1760-7. 


== Eksterne lenker ==
Nettside med utsikt fra Husebybakken
Norge under Sommer-OL 1908

Norge under Sommer-OL 1908. Sekstini sportsutøvere fra Norge deltok i sju sporter, bryting, fekting, friidrett, roing, seiling, skyting og turn under Sommer-OL 1908 i London. Norge kom på åttendeplass med to gull-, tre sølv- og tre bronsemedaljer. Turneren Oskar Bye var Norges flaggbærer under åpningsseremonien.


== Medaljer ==


== Medaljevinnerne ==


== Bryting ==


== Friidrett ==


== Fekting ==


== Turn ==


== Roing ==


== Seiling ==


== Skyting ==


== Referanser ==


== Eksterne lenker ==
Norge under Sommer-OL 1908 på Sports Reference Arkivert 26. januar 2012 hos Wayback Machine.
Karlovy Vary internasjonale filmfestival

Karlovy Vary filmfestival (Karlovy Vary International Film Festival, ofte forkortet: KVIFF) er en filmfestival som avholdes i juli hvert år i Karlovy Vary i Tsjekkia. Den ble arrangert for første gang i 1946 og er dermed en av de eldste filmfestivalene i verden. 
Den har hatt så mye suksess de siste årene, at den nå regnes som den største og viktigste festivalen i Øst- og Sentral-Europa. Den er en såkalt A-festival, på lik linje med filmfestivaler som Cannes, Berlin og Venezia filmfestival.
Festivalen arrangeres i juli hvert år.


== Historie ==
Filmfestivalen i Karlovy Bary er en av verdens eldste filmfestivaler. I premiereåret 1946 ble det også fremvist filmer i Mariánské Lázně (Marienbad). De tre neste årene var hele arrangementet i  Mariánské Lázně, men fra 1950 var det utelukkende i Karovy Vary. De første premieringene var i 1948. 
Bare to filmfestivaler har lengre historie: filmfestivalen i Venezia og filmfestivalen i Moskva. De var i hang allerede i mellomkrigstiden. Også  filmfestivalen i Cannes og filmfestivalen i Locarno kom i gang i 1946, men først noen uker senere enn Karlovy Vary, som åpnet 1. august.
Fra 1958 til 1992 var det bare filmfestivaler annenhvert år – avvekslende med festicalen i Moskva. 
Fra 1994 har arrangementsrytmen blitt økt og siden da har filmfestivalen vært årlig. Før dette hadde det tsjekkiske kulturministerium sammen med byen Karlovy Vary og det derværende hotell Pupp opprettet en egen festivalsstiftelse, og engasjert den tsjekkiske skuespiller Jiří Bartoška som festivalens president. En ytterligere ledelsesstyrkelse kom i 1995 da publisisten Eva Zaoralová ble ansatt som programdirektør. Siden da har festivalens betydning ikke minst for sentral- og østeuropeisk film stadig økt.
Blant gjestende stjerner ved festivalen kan nevnes Sharon Stone, Robert Redford, Robert De Niro og Leonardo DiCaprio.


== Eksterne lenker ==
Offisielt nettsted 
(en) Karlovy Vary International Film Festival – kategori av bilder, video eller lyd på Commons 
Karlovy Vary film festival 2006 blogg
Ryan Flynn

Ryan Flynn(født 4. september 1988) er en skotsk fotballspiller som spiller for St. Mirren FC.


== Klubbfotball ==


=== Liverpool ===
Han ble hentet opp fra akademiet etter å ha vært med og vinne FA Youth Cup sesongen før. Flynn er en sentral midtbanespiller. Han har tidligere vært juniorspiller hos Falkirk FC.
Flynn har sammen med fire andre av spillerne på laget som vant FA Youth Cup våren 2007 fått forlenget sine kontrakter med klubben til sommeren 2010.


==== Wrexham ====
I oktober 2008 gikk Flynn på utlån til Wrexham frem til januar 2009. Skader gjorde at Flynn ikke fikk spille for den walisiske klubben den første perioden han var utlånt. Han debuterte først 26. desember mot Barrow, og det samtidig klart at utlånet ble forlenget først ut januar, før det senere ble forlenget til 26. april 2009.


== Landslagsspill ==
Flynn har spilt landskamper for U19-laget til Skottland.


== Meritter ==
Liverpool FC

FA Youth-cup: 2006, 2007
Premier Reserve League: 2008
Premier Reserve League Play Off Winner: 2007/08


== Referanser ==


== Eksterne lenker ==
(en) Ryan Flynn – UEFA 
(en) Ryan Flynn – Transfermarkt 
(en) Ryan Flynn – WorldFootball.net 
(en) Ryan Flynn – Soccerbase.com 
(en) Ryan Flynn – FootballDatabase.eu 
(en) Ryan Flynn – Soccerway 
(en) Ryan Flynn – FBref
Lea Hart

Lea Hart er en britisk musiker, låtskriver, musikkprodusent og manager. Han har spilt med band som Joan Jett, Fastway og Paul Di'Anno. Lea Hart har også vært manager for tidligere Iron Maiden-vokalist Paul Di'Anno.


== Soloalbum ==
Trapped (1991)
Ready to Rumble (1994)


== Fastway ==
On Target (1988)
Bad Bad Girls (1990)


== Joan Jett ==
Bad Reputation (1981)
I Love Rock 'N' Roll (1981)


== Paul Di'Anno ==
The Maiden Years - The Classics (2006)


== Referanser ==


== Eksterne lenker ==
(en) Lea Hart på Discogs 
(en) Lea Hart på MusicBrainz 
(en) Lea Hart på Songkick
Karlovy Vary

Karlovy Vary (tysk: Karlsbad) er en by i regionen Karlovy Vary vest i Tsjekkia. Den ligger ca. 110 km vest for Praha, der sideelva Teplá renner ut i hovedelva Ohře. 
Karlovy Vary er Tsjekkias nest mest besøkte turistby etter Praha, og er kjent for sine «helbredende» kilder. En rekke vannårer med varierende innhold av mineraler gir grunnlag for flere offentlige bad, og flere springvann og kraner der det naturlige mineralvannet kan drikkes, i overbevisning om at vannet kan forebygge eller til og med helbrede lidelser. En åpen søylehall, kolonnadaen, en sentral plass i byen, har vann fra flere enn ti forskjellige vannårer.
Et kjent bygg i byen er luksushotellet Grandhotel Pupp.
I byen avholdes også filmfestivalen Karlovy Vary filmfestival. 


== Bilder ==

		
		
		
		
		
		
		


== Referanser ==


== Eksterne lenker ==
(cs) Offisielt nettsted 
(en) Karlovy Vary – kategori av bilder, video eller lyd på Commons 
(en) Karlovy Vary – galleri av bilder, video eller lyd på Commons
Grønøy

Grønøy (Grønnøy) er ei øy i Meløy kommune i Nordland. Øya ligger nord for Åmnøya og vest for Engavågen. Grønøy har et areal på 2,6 km², og høyeste punkt på øya er Storvarden, på 104 moh. Fra Storvarden kan man se til naboøyene Bolga og Meløya, og på en klar solskinnsdag kan man se hele Lofotveggen, Røst og Værøy. Man ser også Svartisen fra de fleste stedene på øya.
På selve Grønøy er det 135–140 fastboende. Butikken som lå på hurtigbåtkaia, ble nedlagt for 4–5 år siden. Nå er nærmeste butikk Coop Engavågen, ca. 5 km unna. Når man kommer kjørende Kystriksveien (fylkesvei 17) fra Engavågen, kommer man til et storslått skilt som er håndtmalt, der det står GRØNØY med store bokstaver. Hurtigruta passer hver morgen mellom 8.15 og 8.35. Da treffes både sør- og nordgående ved sørenden av Grønøy, nemlig Storsand. Om sommeren er det mange turister som tar turen dit. Stedet har flere badestrender.
Grønøy har hatt bruforbindelse til fastlandet siden 1985. Øya har også bruforbindelse til Åmnøya.
På Grønøy stod den såkalte Grønøyfurua, som ble malt av Thorolf Holmboe, og som påstås å være motivet på Nitedals fyrstikkesker. Det hersker imidlertid en viss uenighet om dette. Det er laget sti til der furua stod, denne finner man i Jektvika på øya. Der er det også et gammelt herskapshus som er pusset opp i gammel stil.


== Referanser ==
Hangursbanen

Hangursbanen, populært kalt «Dinglo og Danglo» på vossadialekt, var en gondolbane på Voss i Hordaland som var i drift fra 1963 til 2015. Taubanen gikk fra bunnstasjonen ved Hangursveien på Vossevangen og opp 562 høydemeter i retning mot fjelltoppen Hanguren. I 2019 ble Hangursbanen erstattet av Voss Gondol, en større og lengre bane fra Voss stasjon helt opp til Hangurtoppen på 820 meter over havet der det er restaurant, friluftsområder og skianlegg.
Den opprinnelige gondolbanen på Voss strakk seg 1 126 meter og hadde en topphøyde på 660 meter over havet. Banen var eid av Voss Resort Fjellheiser. Driften ble innstilt i 2015 i påvente av bygging av ny bane og regulering av trafikken på Vossevangen.


== Bakgrunn ==
Den nå nedlagte Hangursbanen gikk fra bunnstasjonen ved Hangursveien, ca 98 meter over havet, og  ca. 500 meter fra jernbanestasjonen på Voss. Banen gikk opp 562 høydemeter til Hangursrestauranten, som var i samme bygg som endestasjonen. Turen tok ca. 5 minutter.
Hangursbanen gikk inntil 2015 vinterstid i sportsesongen, og på sommerstid. Det var to gondoler på banen, «Dinglo» (rød) og «Danglo» (blå). Gondolene gikk på hver sin side, men på samme vaier. Når den ene var oppe, var den andre nede. Navnene fikk de fordi de nettopp dinglet mye når de kjørte over de to mastene og når det var vind.  
Hangursbanen gikk sin siste tur søndag 30. august 2015. Dinglo og Danglo ble demontert i september 2015 og blir midlertidig oppbevart på Liahaugen på Voss. 


== Historikk ==
Ideen til Hangursbanen oppstod i 1958, som et tiltak for å trekke flere turister til Voss. Banen ble bygd i 1963 av Hordaland Mekaniske Verksted og sveitsiske medarbeidere fra selskapet Von Roll. Før dette hadde en prosjektgruppe fra Voss deltatt på et internasjonalt taubanemøte i Roma og vært på befaring til ulike taubaner i Østerrike og Italia. Banen ble tatt i bruk 21. desember 1963 og var i drift i 51 år frem til 30. august 2015 da den siste turen med Hangursbanen ble foretatt.


== Bilder av den gamle Hangursbanen og Hangursrestauranten ==

		
		
		
		
		
		


== Bilder av den nye Hangursbanen og Hangursrestauranten ==

		


== Se også ==
Voss Gondol, en større taubane fra Voss stasjon til Hangurtoppen som åpnet i 2019
Voss Fjellheisar, Vestlandets største skianlegg


== Referanser ==


== Eksterne lenker ==
Voss Resort Fjellheiser
Sone 2

Sone 2 er et norsk studiobasert og interaktivt ungdomsprogram som gikk på TV 2 fra 2000 til 2004. Programmets innhold var musikkvideoer, trender, videospill og intervju med aktuelle personer innen populærkultur. Gaute Grøtta Grav var programleder fra 2002 til 2004. Programmet gikk på ettermiddager, mandag til fredag.
Siste sesong ble i snitt sett av 91 000, noe som gav kanalen en markedsandel på 25,4 i riksuniverset (12+). Høstsesongen 2003 ble sett av 74 000 og vårsesongen 2003 ble sett av 63 000.Sone 2 ble vedtatt nedlagt våren 2004 til tildels store protester.Serien vakte en del kontroverser høsten 2002 på grunn av en fast sekvens som het «Siris dagbok», hvor Siri Kristiansen leste høyt fra sin dagbok som hun hadde skrevet fra hun var 14 til 16 år. I dagboken beskrev hun i detalj seksuell omgang som hun hadde hatt med andre.


== Programledere ==
Gaute Grøtta Grav (2002–04)
Cathrine Riis Lilleaas (2003–04)
Lene Klovning (2002-03)
Jannicke Farstad (2001–02)
Andreas Kjensli Knudsen (2001–02)
Fridtjof  Nilsen (2000–01)
Kjell G. Henriksen (2000–01)
Asle Lauvland Pettersen (2000)


=== Andre involverte ===
Einar Kvarving Aarvig (filmkritiker)
Lars Wærstad (musikkritiker og nettredaktør)
Frode Haugen (spillkritiker)
Jarle Bernhoft (musikkritiker)
Mari Midtstigen (moteekspert)
Siri Kristiansen
Desirée Sparre-Enger (medlemsansvarlig)


== Referanser ==


== Eksterne lenker ==
Klipp fra programmet med Gaute Grøtta Grav, 2002 (YouTube)
Siv Tørudbakken

Siv Tørudbakken (født 25. mai 1968) er en norsk politiker (Ap) fra Ringsaker i Hedmark. 
Tørudbakken var medlem av fylkesrådet i Hedmark fra 2003 til desember 2010, fra 2007 som fylkesrådsleder. Hun fratrådte vervet på grunn av flytting fra fylket. Tidligere hadde hun signalisert at hun ikke ville stille til gjenvalg i 2011 etter 15 år som heltidspolitiker.
Tørudbakken har hatt en rekke verv i Arbeiderpartiet, blant annet som nestleder i Hedmark Arbeiderparti.
Hun ble etterfulgt som fylkesrådsleder av Svein Borkhus.
Spissnebbhvaler

Spissnebbhvaler (Mesoplodon) er den mest tallrike slekten blant nebbhvalene. De femten artene som hittil har blitt beskrevet som spissnebbhvaler skiller seg fra andre nebbhvaler gjennom å ha et spissere og lengre nebb. I tillegg til de fjorten artene som listes på denne siden finnes også en annen art som klassifiseres som spissnebbhval, nemlig Longmanspisshval. Den tilhører imidlertid en annen slekt.
Spissnebbhvalene tilhører de minst studerte pattedyrene på Jorden, så man vet svært lite om dem. De lever i områder med store havdyp og er blant de beste dypdykkerne av alle hvaler. Mange av dem kan være svært vanskelige å artsbestemme.


== Inndeling ==
Inndelingen følger Society for Marine Mammalogy og er i henhold til Committee on Taxonomy (2022).

Artiodactyla, klovdyr
Cetacea, hvaler
Odontoceti, tannhvaler
Ziphiidae, nebbhvalfamilien
Berardius, kjempenebbhvaler
B. arnuxii, sørlig kjempenebbhval
B. bairdii, nordlig kjempenebbhval
B. minimus, (dvergkjempenebbhval eller satokjempenebbhval)
Hyperoodon, (egentlige nebbhvaler)
H. ampullatus, nebbhval
H. planifrons, sørnebbhval
Indopacetus (monotypisk)
I. pacificus, longmanspisshval
Mesoplodon, spissnebbhvaler
M. bidens, nordspisshval
M. bowdoini, andrewsspisshval
M. carlhubbsi, buespisshval
M. densirostris, blainvillespisshval
M. europaeus, gervaisspisshval
M. ginkgodens, ginkgospisshval
M. grayi, grayspisshval
M. hectori, hektorsspisshval
M. layardii, layardspisshval
M. mirus, truespisshval
M. perrini, perrinspisshval
M. peruvianus, dvergspisshval
M. stejnegeri, stejnegerspisshval
M. traversii, bahamondespisshval
Tasmacetus (monotypisk)
T. sheperdi, tasmansk nebbhval
Ziphius (monotypisk)
Z. cavirostris, blekhodenebbhval


== Referanser ==


== Eksterne lenker ==
(en) Spissnebbhvaler – oversikt og omtale av artene i WORMS-databasen 
(en) Spissnebbhvaler i Global Biodiversity Information Facility 
(no) Spissnebbhvaler hos Artsdatabanken 
(sv) Spissnebbhvaler hos Dyntaxa 
(en) Spissnebbhvaler hos Fossilworks 
(en) Spissnebbhvaler hos ITIS 
(en) Spissnebbhvaler hos NCBI 
(en) Kategori:Mesoplodon – bilder, video eller lyd på Wikimedia Commons 
Mesoplodon – detaljert informasjon på Wikispecies
Nam Dinh (provins)

Nam Dinh (på vietnamesisk Nam Định) er en provins i nordre Vietnam. Provinsen består av bydistriktet Nam Dinh (hovedstaden) og ni landsbygdsdistrikter: Giao Thuy, Hai Hau, My Loc, Nam Truc, Nghia Hung, Truc Ninh, Vu Ban, Xuan Truong samt Y Yen. 


== Eksterne lenker ==
(vi) Offisielt nettsted 
(en) Nam Dinh – kategori av bilder, video eller lyd på Commons 
Nam Dinh nettside
Sawadee.com Arkivert 29. august 2005 hos Wayback Machine.
Fekting under Sommer-OL 1908

Fekting under Sommer-OL 1908. Fekting var med på OL-programmet for fjerde gang 1908 i London. Det ble konkurrert om fire olympiske titler, to individuelle og to i lag, alle for menn. Det ble fektet med kårde og sabel, florett var ikke med som olympisk gren i London.  


== Medaljer ==


=== Kårde ===

Dato: 17. til 24. juli.
Det var 85 deltakere fra 13 nasjoner.


=== Kårde, lag ===

Dato: 20. til 24. juli.


=== Sabel ===

Dato: 17. til 24. juli.
76 fektere fra elleve land.


=== Sabel, lag ===

Dato: 21. til 24. juli.
Åtte lag stilte med tilsammen 35 fektere. 


== Eksterne lenker ==
Resultater og profilside Arkivert 21. juli 2016 hos Wayback Machine. på sports-reference.com
Pemmikan

Pemmikan er en blanding av tørket kjøtt, tørkede bær og fett, med høyt energiinnhold. Blandingen ble utviklet av amerikanske urinnvånere, og har lang holdbarhet. Pemmikan har blitt brukt blant annet på tidlige polarekspedisjoner og i militære stridsrasjoner. Blant annet brukte Roald Amundsen og Robert Falcon Scott pemmikan da de gikk til Sydpolen i 1911/1912.
I dag er Pemmikan også merkenavn på et energitilskudd til hunder.


== Referanser ==


== Eksterne lenker ==
pemmikan.se
Store Norske Leksikon
amundsen.mia.no
Armfotinger

Armfotinger er en dyregruppe som lever i havet. Det finnes kun noen få nålevende arter, mens de finnes rikelig som fossiler fra paleozoikum og mesozoikum.
Gruppen likner i stor grad på vanlige muslinger, men er lett kjennelig på skallet som er et over-underskall, mens muslingenes skall er et høyre-venstreskall med leddet langs ryggen. Likheten mellom de to er et slående eksempel på konvergent evolusjon, der to grupper har utviklet tilsvarende anatomi ved å leve på samme måte. Gjennom jordas historie har de to gruppene konkurrert med hverandre. I tidlige deler av paleozoikum var armfotingene svært vanlige, og muslinger nesten fraværende. Gjennom en serie utviklingstrinn har muslingene langsomt konkurrert ut armfotingene, slik at de sistnevnte i dag er relativt sjeldne dyr.


== Referanser ==


== Eksterne lenker ==
(en) armfotinger – oversikt og omtale av artene i WORMS-databasen 
(en) armfotinger i Encyclopedia of Life 
(en) armfotinger i Global Biodiversity Information Facility 
(no) armfotinger hos Artsdatabanken 
(sv) armfotinger hos Dyntaxa 
(en) armfotinger hos Fossilworks 
(en) armfotinger hos ITIS 
(en) armfotinger hos NCBI 
(en) Kategori:Brachiopoda – bilder, video eller lyd på Wikimedia Commons 
Brachiopoda – detaljert informasjon på Wikispecies
Landhockey under Sommer-OL 1908 – Tropper menn

Landhockey under Sommer-OL 1908 – Tropper menn inneholder troppene til herrenes turnering i landhockey under Sommer-OL 1908.


== Tropper ==


=== Storbritannia ===


== Referanser ==
Terje R. Venold

Terje Richard Venold (født 6. juni 1950) er en norsk industrileder, som var konsernsjef i Veidekke fra 1989 til 2013.Venold har vært toppleder i Veidekke i over 20 år. Han begynte sin yrkeskarriere allerede som 15-åring i farens bedrift. Venold er utdannet siviløkonom ved Handelshøyskolen BI i Oslo. Etter studiene jobbet han flere år både i Norsk Data AS og senere i Blystad-Gruppen. 
Venold har fått flere utmerkelser for sitt lederskap. Blant annet fikk han prisen Årets leder av Økonomisk Rapport i 1998, Arbeidsmiljøprisen i 2000, og Kunsten å lede av HR Norge i 2007. 
Venold var i 2009 den første lederen av et børsnotert selskap i Norge som startet å blogge.


== Tidligere stillinger i Veidekke ASA ==
1988 – 1989: Viseadm. direktør og stedfortreder for adm. direktør
1985 – 1988: Økonomidirektør
1981 – 1985: Økonomisjef


== Referanser ==


== Eksterne lenker ==
Terjes tanker – konsernsjefens blogg
Veidekke i Norge
Tasmansk nebbhval

Tasmansk nebbhval (Tasmacetus sheperdi) eller shepherdnebbhval er en art som tilhører nebbhvalene, og eneste art i slekten Tasmacetus. Den tilhører de tannhvalene man vet aller minst om.


== Biologi ==
Tasmansk nebbhval er den eneste nebbhvalen som har et fullt, funksjonelt tannsett. Den er dessuten den nest lengste av nebbhvalene, etter blekhodenebbhvalen. Tasmansk nebbhval blir trolig omkring 6-7 meter lang, men er atskillig slankere enn blekhodenebbhvalen og veier trolig omkring 2 metriske tonn.
Hittil har all kunnskap om denne hvalen kommet etter dyr som har strandet. Tidligere er tjue individer funnet strandet på New Zealand, tre i Argentina, en på Hawaii og en i Australia. Tre andre funn er også rapportert. I tillegg er det rapportert sett levende individer utenfor New Zealand og Seychellene, men disse er ikke bekreftet. Den 5. mars i 2004 fant en surfer tjueåtte stranda hvaler langs kysten av Taranaki i Waitara på New Zealand, ikke langt unna der man fant de første hvalene i 1933.


== Inndeling ==
Inndelingen følger Society for Marine Mammalogy og er i henhold til Committee on Taxonomy (2022).

Artiodactyla, klovdyr
Cetacea, hvaler
Odontoceti, tannhvaler
Ziphiidae, nebbhvalfamilien
Berardius, kjempenebbhvaler
B. arnuxii, sørlig kjempenebbhval
B. bairdii, nordlig kjempenebbhval
B. minimus, (dvergkjempenebbhval eller satokjempenebbhval)
Hyperoodon, (egentlige nebbhvaler)
H. ampullatus, nebbhval
H. planifrons, sørnebbhval
Indopacetus (monotypisk)
I. pacificus, longmanspisshval
Mesoplodon, spissnebbhvaler
M. bidens, nordspisshval
M. bowdoini, andrewsspisshval
M. carlhubbsi, buespisshval
M. densirostris, blainvillespisshval
M. europaeus, gervaisspisshval
M. ginkgodens, ginkgospisshval
M. grayi, grayspisshval
M. hectori, hektorsspisshval
M. layardii, layardspisshval
M. mirus, truespisshval
M. perrini, perrinspisshval
M. peruvianus, dvergspisshval
M. stejnegeri, stejnegerspisshval
M. traversii, bahamondespisshval
Tasmacetus (monotypisk)
T. sheperdi, tasmansk nebbhval
Ziphius (monotypisk)
Z. cavirostris, blekhodenebbhval


== Referanser ==


== Eksterne lenker ==
(en) Tasmansk nebbhval – oversikt og omtale av artene i WORMS-databasen 
(en) Tasmansk nebbhval i Global Biodiversity Information Facility 
(en) Tasmansk nebbhval hos Fossilworks 
(en) Tasmansk nebbhval hos ITIS 
(en) Tasmansk nebbhval hos NCBI 
(en) Kategori:Tasmacetus shepherdi – bilder, video eller lyd på Wikimedia Commons 
Tasmacetus shepherdi – detaljert informasjon på Wikispecies
Manshow

Manshow er et norsk studiobasert humorprogram med Håvard Lilleheie som gikk på TV 2 Zebra fra 2006 til 2009. Morten Ramm var programlederens «sidekick». Programmet var rettet mot menn og ble omstridt på grunn av sin rølpete stil. Det inneholdt tildels mye grov seksualisert humor som ble oppfattet som kvinnediskriminerende. Mye av innholdet foregikk i studio med et ungdommelig publikum til stede, men hver sending inneholdt også flere ferdiginnspilte humorklipp med Lilleheie og Ramm i hovedrollene. Ramm huskes kanskje best fra klippene som slosskjempen «Rå». Flere kjente nordmenn var gjester i programmet. Konseptet var basert på et amerikansk program med tittelen The Man Show.Seertallene lå på rundt 50 000.


== Referanser ==
Mitnick Security Consulting

Mitnick Security Consulting, LLC tidligere kjent som Defensive Thinking er et selskap for informasjonssikkerhet grunnlagt av Kevin Mitnick og Alexis Kasperavičius. Mitnick er en berømt
hacker og kjent for å teste datasikkerhet i firmaer som mener sosial manipulering er en bedre måte å få tilgang til datasystemer på enn tradisjonell hacking. Han ble dømt og satt i fengsel for føderal kriminalitet. Kasperavičius har bakgrunn som produsent av filmer, radioprogram og videospill.  
Selskapet designa og driver nå CSEPS IT-sertifisering.


== Eksterne lenker ==
(en) Mitnick Security